stanford-oval/wikipedia huggingface dataset:
Kolokythiá

Kolokythián saari Kolokýthan niemeltä nähtynä.
| --- | --- |
Muut nimet:  Kolokýthas (Κολοκύθας), Kolokýtha (Κολοκύθα), Vryonísi (Βρυονήσι)
Sijainti:  35°15′52″N, 25°45′38″E, Ágios Nikólaos Lasíthi, Kreeta Kreikka
Saariryhmä:  Kalydón eli Spinalónga, Kreetan saaret
Vesialue:  Eloúntanlahti, Mirampéllonlahti
Pinta-ala:  0,1 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Kolokythiá (kreik. Κολοκυθιά; myös Kolokýthas, Κολοκύθας; Kolokýtha, Κολοκύθα) eli Vryonísi (Βρυονήσι) on pieni Kreikan saari, joka sijaitsee Mirampéllonlahden pohjoisosassa Kolokýthan niemen itärannikon edustalla. Se on osa Kalydónin eli Spinalóngan niemi- ja saarialuetta. Saaren pinta-ala on noin 0,1 neliökilometriä ja se on asumaton (vuonna 2011). Hallinnollisesti Kolokythiá kuuluu Ágios Nikólaoksen kuntaan, Lasíthin alueyksikköön ja Kreetan alueeseen.
Kolokythián eli Kolokýthaksen saari merkittynä Kalydónin niemi- ja saarialueen kartan oikeaan laitaan.
Kolokythián saari sijaitsee vastapäätä Kolokýthan niemen itärannikolla olevaa Kolokýthan rantaa. Pitkä ja kapea saari suojaa rantaa luoden suojaisen lahden.
Pientä saarta ei tule sekoittaa suurempaan, saarenkaltaiseen Kolokýthan niemeen itsensä.
Aiheesta muualla

Kuvia tai muita tiedostoja aiheesta Kolokythiá Wikimedia Commonsissa
Kreetan saaret
| --- | --- |
Pääsaari:  Kreeta
Alisaariryhmät:   Dionysadit Dragonáda  Gianysáda  Paximáda 
Muut pienemmät saaret:   Ágioi Pántes  Ágioi Theódoroi  Ágria Gramvoúsa  Chrysí  Día  Elafonísi  Elása  Gávdos  Gavdopoúla  Gkrántes  Ímeri Gramvoúsa  Kolokythiá  Koufonísi  Kyriamádi  Lazaréta  Makronísi  Mikronísi (Iraklion)  Mikronísi (Lasíthi)  Móchlos  Palaiósouda  Paximádia  Pontikonísi  Pseíra  Síderos  Soúda  Spinalónga  muita saaria
Koloman Moser

Koloman Moser
Koloman Moser (30. maaliskuuta 1868 Wien – 19. lokakuuta 1918 Wien) oli itävaltalainen taiteilija, graafikko ja monipuolinen taideteollisuuden alalla toiminut suunnittelija. Hän vaikutti  merkittävästi 1900-luvun alun graafiseen taiteeseen.
Moser opiskeli Wienin taideakatemiassa ja Kunstgewerbeschulessa, jossa hän sittemmin opetti professorina vuodesta 1899 lähtien. Moser oli Wienin sesessionistien taiteilijaryhmän huomattavimpia jäseniä sekä yksi Wiener Werkstätten perustajista. Moser toimi myös yhtenä Itävallan johtavan taidelehden Ver Sacrumin kuvittajista. Moser vastasi lehden graafisesta ilmeestä yhdessä Gustav Klimtin ja Josef Hoffmannin kanssa.
Moser vaikutti laajasti taideteollisuuden alalla. Hän suunnitteli muun muassa kirjankansia, postimerkkejä, vinjettejä ja kuvituksia lehtiin, lasimaalauksia, posliinitöitä ja keramiikkaa, lasitöitä, koruja sekä huonekaluja. Moser oli käyttötaiteiden ja taideteollisuuden edelläkävijä, joka pyrki kaikissa suunnittelutöissään yksinkertaisuuteen ja selkeyteen. Hän piti esikuvanaan Kreikan ja Rooman klassisen taiteen ja arkkitehtuurin puhtaita linjoja.
Kuvagalleria

Juliste Frommes Kalender (1899)
Ver Sacrum -lehden kansikuva (1899)
Otto Zuckerkandlin Exlibris (1906)
Lavastusluonnos näytelmään Das Phantom (1913)
Venus in der Grotte (1915)
Omakuva (noin 1915)
Kompositio

Kompositio voi tarkoittaa seuraavia asioita:
Kokonaisuutta tai sen muodostamista
Sävellystä
Taideteoksen tai kuvan sommittelua siten, että se muodostaa ehjän kokonaisuuden
Yhdyssanan muodostamista
Väärää kompositiota, argumentaatiovirhettä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kompositio”, voi hakea sivunnimihaulla, laajalla sivunnimihaulla tai tekstihaulla.
Kaariritariyökkönen

| Kaariritariyökkönen |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Perhoset Lepidoptera
Alalahko::  Glossata
Osalahko::  Erilaissuoniset Heteroneura
Yläheimo::  Yökkösmäiset Noctuoidea
Heimo::  Yökköset Noctuidae
Alaheimo::  Ritariyökköset Catocalinae
Suku::  Catocala
Laji::  elocata
Kaksiosainen nimi
 Catocala elocata  (Esper, 1788) 
Katso myös
   Kaariritariyökkönen Wikispeciesissä   Kaariritariyökkönen Commonsissa 
Infobox OKNimi-testi OK: 
Kaariritariyökkönen (Catocala elocata) on kookas ritariyökkösiin kuuluva yöperhoslaji. Suomesta se on tavattu kerran.
Koko ja ulkonäkö

Kookas yökkönen. Etusiipien perusväri on vihertävän harmaa eikä siivissä ole silmiinpistävää kuviointia ehkä kärkiosan harmaata aaltoviirua lukuun ottamatta. Ulomman ja sisemmän poikkiviirun sekä niiden välisen keskivarjon alueella vihertävä sävy erottuu hieman muuta siipeä selkeämmin. Takasiivet ovat heleän kirkkaanpunaiset ja niissä on etenkin etureunastaan leveä mustanruskea reunus, jonka takaosassa on terävä, ulospäin suuntautuva lovi. Siiven keskellä on tumma vyö, joka vain hyvin loivasti sisäänpäin. Siipiväli on 67–80 mm.
Samannäköisiä lajeja ovat kulmaritariyökkönen (Catocala nupta) sekä idänritariyökkönen (Catocala adultera).
Levinneisyys ja lentoaika

Kaariritariyökkönen esiintyy Etelä- ja Keski-Euroopassa. 1900-luvun alkupuoliskolla sitä tavattiin satunnaisena vaeltajana myös pohjoisempana. Perhosten lentoaika Euroopassa on heinäkuusta lokakuuhun.
Suomessa kaariritariyökkönen on tavattu harhailijana kerran. Yksilö tavattiin Kauniaisista syyskuun alussa vuonna 1928. Myöhemmin on arveltu, että kyseessä olisi ollut kauppapuutarhaan taimien mukana päätyneestä toukasta tai kotelosta kehittynyt yksilö eli niin kutsuttu importti.
Elinympäristö ja elintavat

Laji elää kosteissa mutta avoimissa lehti- ja sekametsissä, etenkin rantojen lähellä. Lisäksi sitä tavataan sukulaistensa tapaan erilaisissa kulttuuriympäristöissä. Perhoset tulevat hyvin syötille ja hieman huonommin valolle.
Toukka koteloituu yhteenkehrättyjen lehtien väliin maahan. Muna talvehtii.
Ravintokasvi

Toukan ravintokasveja ovat haapa (Populus tremula) ja erilaiset pajut (Salix).
Aiheesta muualla

Suomen Perhoset: Kaariritariyökkönen
Bestimmungshilfe des Lepiforums (saksaksi)
Moths and Butterflies of Europe and North Africa (englanniksi)
vlinderrnet (hollanniksi)
Kesäkissa

Kesäkissa on nimitys kissalle, joka hankitaan kesän mökkikaudelle ja hylätään loman päättyessä. Kesäkissoja hankitaan lähinnä lasten ja aikuistenkin väliaikaiseksi iloksi.
Kesäkissan hankkijalla ei ole tarkoitusta ottaa kissaa pysyväksi lemmikkieläimeksi. Yleensä kesäkissa elelee omistajiensa kesämökissä tai sen ympäristössä ja sen oletetaan selviytyvän Suomen luonnossa saalistaen oman ruokansa ja löytäen itselleen suojaisan nukkuma- ja lepopaikan. Monen kesäkissan kohtalona on kuitenkin mökkikauden päätyttyä heitteille jääminen ja sitä kautta nälkään, kylmään tai sairauksiin kuoleminen.
Aiheesta muualla

Ahjopalo, Janne: Sydäntäsärkevä kesäkissatarina on useimmiten silkkaa humpuukia – todellisena ongelmana villikissalaumat Yle Uutiset.  29.4.2018.
Korkeakoulututkintotodistuksen liite

Korkeakoulututkintotodistuksen liite (Diploma Supplement) on korkeakoulututkintotodistuksen Europass-liiteselvennä ja korkea-asteen koulutuksesta annettavaan todistukseen liitettävä, kansainväliseen käyttöön tarkoitettu asiakirja, jonka tarkoituksena on tehdä helpommaksi ymmärtää, mitä tietoja ja taitoja tutkinnon suorittaminen on edellyttänyt.
Sen on tarkoitus lisätä tutkinnon- ja tutkintotodistuksen ymmärrettävyyttä ja vertailtavuutta kansainvälisissä yhteyksissä. Liite on Bolognan prosessiin sisältyvä Euroopan korkeakoulujärjestelmien vertailtavuuteen tähtäävä kehittämistoimenpide.
Liite on Euroopan unionin, Euroopan neuvoston ja Unescon hyväksymä. Liitteestä ja siihen liitetystä kansallisen korkeakoulujärjestelmän kuvauksesta käyvät ilmi tutkinnon rakenne, tavoitteet, taso ja asema koulutusjärjestelmässä. Liitteessä kuvataan haltijan suorittamien opintojen luonnetta, taustaa, tasoa, sisältöä ja asemaa. Se on henkilökohtainen asiakirja, joka kertoo haltijastaan. Korkeakoulututkintotodistuksen liite ei korvaa alkuperäistä tutkintotodistusta eikä takaa, että jonkin toisen maan viranomaiset tunnustaisivat muodollisesti alkuperäisen tutkinnon. Liite kuitenkin helpottaa tutkintotodistuksen ymmärtämistä ja saattaa siten auttaa saamaan tutkinnolle toimivaltaisten viranomaisten tai korkeakouluun pääsystä päättävän henkilökunnan tunnustuksen.
Korkeakoulututkintotodistuksen liitteen laativat toimivaltaiset kansalliset viranomaiset käyttämällä Euroopan komission, Euroopan neuvoston ja Unescon yhteisen työryhmän laatimaa, testaamaa ja hiomaa mallia. Oppilaitosten on sovellettava liitteeseen samoja oikeaksi todistamisen menettelyjä kuin itse tutkintotodistukseenkin. Toimivaltaisen viranomaisen on tarvittavin toimin varmistettava - erityisesti sähköisen version osalta - että korkeakoulututkintotodistuksen liitteen hallinnossa noudatetaan täysimääräisesti asiaan liittyviä henkilötietojen käsittelyä ja yksityisyyden suojaa koskevia yhteisön ja kansallisia säännöksiä.
Englanninkielinen liite myönnetään automaattisesti kaikille korkeakouluista valmistuville opiskelijoille tutkintotodistuksen yhteydessä. Suomen lainsäädännön mukaan korkeakoulut ovat velvollisia antamaan opiskelijoilleen kansainväliseen käyttöön tarkoitetun tutkintotodistuksen liitteen.
Tutkintotodistuksen ymmärrettävyyden ja vertailtavuuden merkitys korostuu kansainvälisessä työnhaussa tai ulkomaille opiskelemaan haettaessa.
Aiheesta muualla

Europass.fi
Kolokvintti

| Kolokvintti |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Cucurbitales
Heimo::  Kurkkukasvit Cucurbitaceae
Suku::  Liuskamelonit Citrullus
Laji::  colocynthis
Kaksiosainen nimi
 Citrullus colocynthis  (L.) Schrad. 
Katso myös
   Kolokvintti Wikispeciesissä   Kolokvintti Commonsissa 
Infobox OKNimi-testi OK: 
Kolokvintti (kreik. kolokynthis, katkera kurkku) on kurkkukasveihin kuuluva Citrullus colocynthis -kasvilaji ja sen kuivattu hedelmä. Kypsien hedelmien seinän uloin, kova kerros poistetaan ja hedelmiä käytetään ihmisen hyödyksi niiden sisältämän kolokyntiinin takia.
Kolokvintti on köynnöskasvi, joka kiipeilee kärhien avulla. Sillä on pariliuskaiset lehdet ja melko suuret, yksineuvoiset kukat. Kasvin hedelmät (lat. fructi colocynthidis) ovat pyöreitä, noin appelsiinin kokoisia (6–8 cm) ja niiden siemenet ovat kuudessa lokerossa. Tuoreiden hedelmien kellanruskea pinta muuttuu kuivuessaan vaaleankeltaiseksi. Hedelmät ovat hyvin kevyitä, sillä niiden mallon rakenne on hohkainen.
Kasvin kasvu- ja kasvatusaluetta on Välimeren tienoo, Afrikka ja Länsi-Aasia. Hedelmistä saatavaa kolokyntiiniä on käytetty muun muassa ulostuslääkkeenä lääketeollisuudessa ja alkoholin denaturoimiseen.
Aiheesta muualla

Suomen Lajitietokeskus: Kolokvintti – Citrullus colocynthis
Kolva

Kolva tarkoittaa seuraavia asioita:
Kolva, Usan sivujoki Nenetsian autonomisessa piirikunnassa ja Komin tasavallassa Venäjällä
Kolva, Višeran sivujoki Permin aluepiirissä Venäjällä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kolva”, voi hakea sivunnimihaulla, laajalla sivunnimihaulla tai tekstihaulla.
Kjøllefjord

| Kjøllefjord |
| --- | --- |
 Kjøllefjord vuonna 2015.
 Kjøllefjord
 Koordinaatit: 70°56′44″N, 27°20′47″E 
Valtio:  Norja
Lääni:  Finnmark
Kunta:  Lebesby
Pinta-ala:  
 – Maa:  0,5 km²
Väkiluku (2023):  836
 – Väestötiheys:  1 672 as./km²
Infobox OKVirheellinen NIMI-arvo: 
Kjøllefjord on taajama Lebesbyn kunnassa Finnmarkin läänissä Norjassa ja kuntansa hallinnollinen keskus. Taajaman pinta-ala on 0,5 neliökilometriä ja asukasluku 836 vuonna 2023.
Kuvia

Kjøllefjordin kirkko
Kesäkissat

| ”Kesäkissat” TCT |
| --- | --- | --- |

Singlen tiedot
 Albumilta: IOJK (IhanOmaJuttuKäynnis)
 Julkaistu: 26. kesäkuuta 2015
 Kesto: 03.02
 Levy-yhtiö: Universal Music
TCT:n muut singlet
| ”Virheistä kaunein” 2015 | ”Kesäkissat” 2015 | ”Soiton päässä” 2016 |
”Kesäkissat” on suomalaisyhtye TCT:n kappale heidän esikoisalbumiltaan IOJK (IhanOmaJuttuKäynnis). Kappale julkaistiin yhtyeen viidentenä singlenä 26. kesäkuuta 2015.
Kappaleet

Kesäkissat – 3.02
Kesäkorvasieni

| Kesäkorvasieni |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kotelosienet Ascomycota
Alakaari::  Pezizomycotina
Luokka::  Pezizomycetes
Lahko::  Pezizales
Suku::  Korvasienet Gyromitra
Laji::  sphaerospora
Kaksiosainen nimi
 Gyromitra sphaerospora  (Peck) Sacc. 
Infobox OKNimi-testi OK: 
Kesäkorvasieni (Gyromitra sphaerospora) on Suomessa kasvava hyvin harvinainen sienilaji. Se muistuttaa korvasientä ja on korvasienen tavoin keittämisen jälkeen syötävä. Kesäkorvasienen lakki on harvapoimuinen ja sen lakki on irrallaan jalasta.
Aiheesta muualla

MushroomExpert: Gyromitra sphaerospora (englanniksi)
Kjørnes

| Kjørnes |
| --- | --- |

 Kjørnes
 Koordinaatit: 61°12′41″N, 7°07′30″E 
Valtio:  Norja
Lääni:  Vestland
Kunta:  Sogndal
Pinta-ala:  
 – Maa:  0,4 km²
Väkiluku (2023):  939
 – Väestötiheys:  2 347,5 as./km²
Infobox OKVirheellinen NIMI-arvo: 
Kjørnes on taajama Sogndalin kunnassa Vestlandin läänissä Norjassa. Taajaman pinta-ala on 0,4 neliökilometriä ja asukasluku 939 vuonna 2023.
Aiheesta muualla

Kuvia tai muita tiedostoja aiheesta Kjørnes Wikimedia Commonsissa
Kjærnes

| Kjærnes |
| --- | --- |
 Kjærnes
 Koordinaatit: 59°44′50″N, 10°43′56″E 
Valtio:  Norja
Lääni:  Akershus
Kunta:  Ås
Pinta-ala:  
 – Maa:  0,27 km²
Väkiluku (2023):  304
 – Väestötiheys:  1 125,9 as./km²
Infobox OKVirheellinen NIMI-arvo: 
Kjærnes on taajama Åsin kunnassa Akershusin läänissä Norjassa. Taajaman pinta-ala on 0,27 neliökilometriä ja asukasluku 304 vuonna 2023.
Aiheesta muualla

Kuvia tai muita tiedostoja aiheesta Kjærnes Wikimedia Commonsissa
Kollegah

| Kollegah |
| --- | --- |
 Kollegah vuonna 2014.
Henkilötiedot
Syntynyt: 3. elokuuta 1984 (ikä 40) Friedberg, Saksa
Muusikko
Taiteilijanimi:  Kollegah, Der Boss
Laulukielet:  saksa
Aktiivisena:  2003–
Tyylilajit:  Hip Hop
Levy-yhtiöt:  Selfmade Records, Alpha Music Empire
Aiheesta muualla
www.kollegah.de
  [ Muokkaa Wikidatassa ] [ ohje ]  
Felix Blume (s. 3. elokuuta 1984, Friedberg, Saksa), tunnetaan paremmin taiteilijanimellään Kollegah, on saksalainen rap-artisti. Hänet tunnetaan myös nimellä Der Boss. Blume on levyttänyt levy-yhtiöille Selfmade Records ja Alpha Music Empire.
Tausta

Blume syntyi Friedbergissä Saksassa vuonna 1984. Hänen äitinsä on saksalainen ja isänsä kanadalainen, joka jätti perheen pian Blumen syntymän jälkeen. Blume varttui Simmernissä ja kääntyi teini-ikäisenä islamin uskoon isäpuolensa kautta.
Diskografia > Studioalbumit

2006: Boss der Bosse
2007: Alphagene
2008: Kollegah
2011: Bossaura
2014: King
2015: Zuhältertape Volume 4
2016: Imperator
Diskografia > Yhteisalbumit

2009: Jung, brutal, gutaussehend (mukana Farid Bang)
2013: Jung, brutal, gutaussehend 2 (mukana Farid Bang)
2017: Jung, brutal, gutaussehend 3 (mukana Farid Bang)
Klubi

Klubi voi tarkoittaa seuraavia:
klubi, kerho
klubi, yökerho
Klubi, Yleisradion draamasarja vuosilta 1998–1999
Klubi, P. C. Rettig & Co:n entinen savukemerkki
Klubi, Helsingin jalkapalloklubi, suomalainen jalkapalloseura.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Klubi”, voi hakea sivunnimihaulla, laajalla sivunnimihaulla tai tekstihaulla.
Jonas Andersson (keksijä)

| Joonas Andersson> Henkilötiedot |
| --- | --- |
Syntynyt: 7. lokakuuta 1864 Purmo
Kuollut: 10. tammikuuta 1921 (56 vuotta) Tampere
Muut tiedot
Uskonto:  Baptismi
Joonas Andersson (7. lokakuuta 1864 Purmo – 10. tammikuuta 1921 Tampere) oli suomalainen rakennusmestari, keksijä sekä baptistisaarnaaja. Andersson tuli tunnetuksi erityisesti 30 vuoden urastaan Tampereen baptistiseurakunnan saarnaajana vuosina 1891–1921.
Andersson on suomalaisen baptismin perustajajäsen ja sen ensimmäisiä saarnaajia. Anderssonin tyyliä on kuvattu harkituksi ja hienotunteiseksi.
Elämäkerta

Andersson lähti kotoaan Purmosta jo varhain rengiksi naapuritaloon ja myöhemmin rakennuksille Helsinkiin. Andersson aloitti työuransa Vaasan radan rakennustyömaalla ja opiskeli sitten Helsingin teollisuuskoulun huoneenrakennus- ja koneosastolla. Päästyään koulusta 1886 hän oli jonkin aikaa työnjohtajana Helsingissä ja palveli sitten kaksi vuotta sotaväessä Oulussa yleten aliupseeriksi. Asevelvollisuuden suorittamisen jälkeen Andersson asettui Tampereelle kaupunginarkkitehti F. L. Caloniuksen kutsumana 1880-luvun lopussa. Vuonna 1886 Andersson valmistui rakennusmestariksi Helsingin ruotsalaisesta teollisuuskoulusta.
Elämäkerta > Rakennusmestari

Andersson rakennutti muun muassa Tampereen ortodoksisen kirkon, Commercen ja Palanderin talot Keskustorin varrella, Tirkkosen talon Kauppakadulla, sekä Tampereen tyttölyseon sekä ruotsalaisen yhteiskoulun. Hän työskenteli neljän vuoden ajan Tampereen kaupungin palveluksessa ja oli sen jälkeen rakennusmestarina useiden eri rakentajien työmailla sekä toimi myös itse urakoitsijana. Tampereen ulkopuolella Andersson urakoi muun muassa Kotkan kirkon ja Helsingin suomalaisen normaalilyseon rakennuksen. Vuonna 1896 hän oli perustamassa Tampereen Rakennusmestariyhdistystä.
Elämäkerta > Keksijä

Andersson hankki vuonna 1906 yhden Tampereen ensimmäisistä autoista amerikkalaisen yksivaihteisen Waltham Orient Buckboardin. Hän rakensi myös itse kolmipyöräisen auton ja 1910 Andersson rakensi talvikäyttöä varten moottorireen. Tunnetuin Anderssonin keksinnöistä oli vuonna 1908 rakennettu helikopteria muistuttanut lentolavitsa jossa oli kolme potkuria joita pyöritti 5 hevosvoiman ilmajäähdytteinen kaksitahtimoottori. Kaksi pystyakseleilla pyörivää potkuria nosti lavitsan ilmaan ja ohjaajan takana sijainnutta vaaka-akselilla pyörinyttä potkuria käytettiin laitteen ohjaamiseen. Laitetta kokeiltiin Anderssonin kotipihalla Tammelan  Pinninkadulla mutta se oli liian raskas heikkotehoiselle moottorille eikä noussut kuin hieman ilmaan. Anderssonin lentolavitsasta valmistettiin 2003 näköismalli.
Elämäkerta > Baptistiseurakunnan johtaja

Samoihin aikoihin Andersson alkoi käymään saarnaaja Erik Janssonin kokouksissa. Vuonna 1891 Andersson tuli uskoon ja kastettiin Tampereen baptistiseurakuntaan. Saman vuoden syyskuussa Andersson valittiin seurakunnan saarnaajaksi ja johtajaksi. Vuonna 1915 hän myi Pinninkadun ja Vellamonkadun kulmassa sijainneen talonsa baptistiseurakunnalle ja rakennutti perheelleen uuden asuintalon Pyynikinrinteelle Palomäentie 7:ään. Anderssonilla oli myös Päivölä-niminen kesähuvila Hyhkyssä.
Yksityiselämä

Anderssonin perheen kolme poikaa toimivat myös rakennusalalla. Heistä kaksi suomensi sukunimensä Auttilaksi.
Valdemar Auttila (1895–1963) perusti 1934 yhdessä Wilhelm Nopan kanssa rakennusliike Auttila & Noppa Oy:n. Hän sai teollisuusneuvoksen arvon 1955.
Gea Anero (nimi aik. Gunnar Andersson) toimi työnjohtajana ja rakennusurakoitsijana mutta siirtyi maanviljelijäksi tehtyään vararikon.
Allan Auttila toimi työnjohtajana ja perusti myöhemmin Rakennus- ja sementtivalmiste Oy:n.
Aiheesta muualla

Matias Manner : Rakennusmestareista teollisuusneuvoksiksi : rakennusmestarikunta Tampereella 1885-1960. Historian pro gradu-tutkielma, Tampereen yliopisto 2010, s. 99-102[vanhentunut linkki]
Jari Niemelä : Jonas Anderssonin lentävä lavitsa 1908[vanhentunut linkki]
Vossikalla ja automapiilillä (Arkistoitu – Internet Archive)
Lentävän lavitsan näköismalli julkistetaan Vapriikissa, Vapriikin lehdistötiedost 17.9.2003
Kompositointi

Neljä kuvaa samasta henkilöstä irrotettuna alkuperäisestä taustasta ja liitettynä uuteen.
Kompositointi tarkoittaa elokuvateollisuudessa ja tietokonegrafiikassa menetelmää, jossa toisaalla kuvattu osa (kuten näyttelijä) yhdistetään toisaalla kuvattuun taustaan (kuten räjähtävä rakennus).
Tekniikassa näyttelijä kuvataan tunnettua väriä vasten (kuten vihreää) ja digitaalisesta kuvasta tietyn väriset pikselit korvataan toisella kuvalla. Osa väreistä voidaan korvata myös yhdistelmällä molempia kuvia.
Hollywoodissa tekniikkaa kutsutaan sinisen näytön tekniikaksi, mutta nykyisin käytössä on usein vihreä.
Menetelmän huonoin puolina on että valaistus ei ole sama ilman huolellista valmistelua.
Vastaavaa menetelmää on käytetty myös jo ennen digitaalista kuvankäsittelyä.
Aiheesta muualla

Wikimedia Commonsissa on kuvia tai muita tiedostoja aiheesta .
Compositing Digital Images (PDF) (englanniksi)
https://www.videomaker.com/article/c13/10914-green-screen-lighting
Kelechi Iheanacho

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Kelechi Promise Iheanacho
Syntymäaika: 3. lokakuuta 1996 (ikä 28)
Syntymäpaikka: Owerri, Imo, Nigeria
Pelipaikka: hyökkääjä
Pituus: 185 senttimetriä
Paino: 77 kilogrammaa
Seura
Seura:  Sevilla
Pelinumero: 9
Junioriseurat
2011–2014:  Taye Academy
2014–2015:  Manchester City
Seurat
| Vuodet | Seura | O | (M) |
| 2015–2017 |  Manchester City | 46 | (12) |
| 2017–2024 |  Leicester City | 173 | (35) |
| 2024– |  Sevilla | 0 | (0) |
Maajoukkue
| 2013 |  Nigeria U17 | 12 | (11) |
| 2015 |  Nigeria U20 | 2 | (0) |
| 2015– |  Nigeria | 55 | (15) |
 Seurajoukkueuran tilastot kattavat vain kansalliset sarjat, päivitetty 13. elokuuta 2024.  Maajoukkueuran tilastot päivitetty 13. elokuuta 2024.
Kelechi Promise Iheanacho (s. 3. lokakuuta 1996 Imo) on nigerialainen jalkapalloilija, joka edustaa Espanjan Primera Divisiónissa pelaavaa Sevillaa. Vasenjalkainen Iheanacho on pelipaikaltaan hyökkääjä.
Ura > Seurajoukkueura

Iheanacho siirtyi Manchester Cityn juniorijoukkueeseen tammikuussa 2014 nigerialaisesta jalkapalloakatemiasta. Kaudeksi 2015–2016 hänet nostettiin seuran ykkösjoukkueeseen. Valioliigassa hän debytoi elokuussa 2015 Watford FC:tä vastaan tullen viimeisiksi minuuteiksi vaihdosta kentälle. Ensimmäisen valioliigamaalinsa hän teki Crystal Palacea vastaan syyskuussa 2015. Hän pelasi valioliigakaudella 2015–2016 26 ottelussa yhteensä 753 minuuttia, ja teki kahdeksan maalia. Hän teki maalin molemmissa pelaamissaan Englannin liigacupin otteluissa, ja City voitti lopulta liigacupin mestaruuden. FA Cupissa hän teki kolme maalia ottelussa Aston Villaa vastaan ja kaikkiaan neljä maalia kolmessa FA Cupin ottelussa. Hän pelasi neljässä ottelussa Mestarien liigan 2015–2016 pudotuspeleissä. Seuraavalla kaudella hän teki 20 valioliigaottelussa neljä ja syötti kolme maalia. Mestarien liigassa hän viimeisteli kolmessa ottelussa kaksi maalia.
Elokuussa 2017 Iheanacho siirtyi Leicester Cityyn 27,7 miljoonan euron siirtosummalla. Tulokaskaudellaan hän teki 21 ottelussa kolme ja syötti kolme maalia. Seuraavalla kaudella maaleja tuli vain yksi ja maalisyöttöjä neljä. Kaudella 2019–2020 hän pääsi Valioliigassa ensimmäisen kerran kentälle vasta joulukuussa. Hän pelasi kauden aikana 20 valioliigaottelua, joissa hän teki viisi maalia ja syötti neljä. Kaikki kilpailut mukaan lukien hän teki kauden aikana 26 ottelussa kymmenen maalia. Kaudella 2020–2021 Iheanacho teki 25 valioliigaottelussaan 12 maalia, joista ensimmäisen vasta 3. helmikuuta 2021. Hän teki maaliskuussa 2021 Sheffield Unitedia vastaan liigauransa ensimmäisen hattutempun. Hänet valittiin Valioliigan kuukauden pelaajaksi maaliskuussa 2021. FA Cupissa hän pelasi kaikissa kuudessa ottelussa ja teki neljä maalia Leicesterin voittaessa cupmestaruuden. Eurooppa-liigassa hän pelasi seitsemän ottelua, joissa hän teki kolme maalia ja syötti neljä. Elokuussa 2021 hän teki ottelun ainoan maalin Leicesterin voittaessa FA Community Shieldin. Kaudella 2021–2022 hän teki 26 valioliigaottelussa neljä maalia ja antoi viisi maalisyöttöä. Eurooppa-liigassa hän pelasi neljä ottelua sekä Konferenssiliigassa kahdeksan, ja teki yhden maalin. Kaudella 2022–2023 hän pelasi Valioliigassa 28 ottelua, joissa sekä teki että syötti viisi maalia.